text: Stråtag ulmede på sommerhus i Blåvand
  17 december 2015 kl. 05.46
  Lejere af et sommerhus med stråtag fik en grim forskrækkelse ved to-tiden torsdag, da en overophedet skorsten fik stråtaget til at ulme.
  Beboerne opdagede selv røgudviklingen, og fik sig bragt i sikkerhed. Samtidig blev brandvæsenet tilkaldt, men brandfolkene kom ikke på nogen stor opgave.
  - Der var ikke ild, men det røg en del, siger vagtchef Ole Aamann til TV SYD. Skorstenen havde været overophedet - og så ulmede stråtaget.
  Ingen personer kom til skade ved hændelsen.
  